**Základná škola s materskou školou, Stankovany 330, 034 92 Stankovany**

**Správa**

 **o výchovno–vzdelávacej činnosti MŠ, jej**

**výsledkoch a podmienkach MŠ za školský rok**

 **2020 /2021**

**Východiská a podklady:**

Správa je vypracovaná v zmysle:

1.Vyhlášky Ministerstva školstva SR č. 9/2005 zo 16. 12. 2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení

1. Metodického usmernenia MŠ SR č. 10/2006-R k vyhláške MŠ SR č. 9/2005

1. Koncepcie rozvoja školy

1. POP na školský rok 2020/2021

1. Vyhodnotenia plnenia plánu práce metodického združenia

1. Informácií o činnosti Rady školy Základnej školy s materskou školou Stankovany

7. Plánu kontrolnej činnosti školy

# Správa o výsledkoch a podmienkach výchovno-vzdelávacej činnosti Základnej školy s materskou školou Stankovany za školský rok 2020/2021

**I. Základné identifikačné údaje o škole:**

|  |
| --- |
| **1.** Názov školy: **Základná škola s materskou školou**  |
| **2.** Adresa školy: **Stankovany 330, 034 92 Stankovany** |
| **3.** telefónne číslo: 044/4376290 |
| **4.** Internetová adresa: skolastankovany.edupage.org |
| **5.** Zriaďovateľ: Obec Stankovany |

**1. Vedúci zamestnanci školy:**

|  |  |
| --- | --- |
| **Meno a priezvisko**  | **Funkcie**  |
| Mgr. Daniela Jarošová | riaditeľ školy |
| Bc. Katarína Veselá | zástupca riaditeľa školy pre MŠ (poverená zastupovaním) |
|  Zuzana Grochalová | vedúca ŠJ  |

**II. Údaje o rade školy a iných poradných orgánoch školy:**

**RADA ŠKOLY**

**Členovia rady školy:**

|  |  |  |  |
| --- | --- | --- | --- |
| **P.č.**  | **Meno**  | **Funkcia**  | **Zvolený /delegovaný**  |
| 1.  |  Mgr. Miroslava Polohová | predseda  |  |
| 2.  |  Ing. Peter Tomáň | podpredseda  |  |
| 3.  | Bc. Katarína Veselá |  | zástupca za MŠ |
| 4.  | Bc. Monika Kubalová |  | zástupca za ZŠ |
| 5.  | Straka Ivan  |  | zástupca za nepedagogických zamestnancov ZŠ s MŠ |
| 6.  | Mgr. Michaela Lacková |  | zástupca rodičov MŠ |
| 7.  | Bc. Veronika Gallová |  | zástupca rodičov ZŠ |

**Stručná informácia o činnosti rady školy za školský rok 2020/2021:**

V školskom roku 2020/2021 pracovala RŠ pod vedením Mgr. Miroslavy Polohovej.

Na zasadnutiach RŠ boli prerokovávané aktivity školy, školské dokumenty (školský vzdelávací program, školský poriadok...) otázky financovania a hospodárenia školy, prijímanie detí do MŠ, zápis detí do základnej školy a v mesiaci jún prebehlo výberové konanie na riaditeľa ZŠ s MŠ Stankovany.

**Personálne obsadenie Materskej školy Stankovany**

***1/: pedagogickí zamestnanci – pracovné zaradenie – trieda:***

Bc. Katarína Veselá – zástupkyňa riaditeľa školy pre MŠ - poverená zastupovaním, triedna
 učiteľka v triede Lienok, vedúca MZ

Marcela Belková – druhá učiteľka v triede Lienky

***2/: prevádzkoví zamestnanci :***

Lenka Straková – upratovačka

Ivan Straka – školník, kurič

***3/: zamestnanci školskej jedálne:***

Zuzana Grochálová vedúca ŠJ, pomocná kuchárka

Oľga Barbušová hlavná kuchárka

# Metodické združenie MŠ Stankovany

Vedúca MZ: Bc. Katarína Veselá

Členovia: Mgr. Daniela Jarošová

 Marcela Belková

# Údaje o MŠ

Materská škola je 1 triedne zariadenie poskytujúce celodennú starostlivosť. V roku 2020/2021 bolo na začiatku školského roka prijatých 15 detí. Počas školského roka boli prijaté ďalšie 4 deti.

**Údaje o počte detí za prvý polrok:**

|  |  |
| --- | --- |
| **2 ročné deti** | 0 |
| **3 ročné deti:** | 4 |
| **4 ročné deti:** | 2 |
| **5 ročné deti:** | 7 |
| **6 ročné deti:** | 2 |
| **Spolu:** | 15 |

**Údaje o počte detí za druhý polrok:**

|  |  |
| --- | --- |
| **2 ročné deti** | 1 |
| **3 ročné deti:** | 5 |
| **4 ročné deti:** | 2 |
| **5 ročné deti:** | 6 |
| **6 ročné deti:** | 5 |
| **7 ročné deti:** |  0 |
| **Spolu:** | 19 |

.

## Údaje o deťoch predškolského veku

V školskom roku 2020/2021 bolo v zariadení 5 predškolákov, z toho žiadny nebude mať v nasledujúcom školskom roku odloženú povinnú školskú dochádzku.

# Činnosti MŠ

Činnosti materskej školy v školskom roku 2020/2021 boli realizované podľa mesačných plánov v súlade s pedagogicko-organizačnými pokynmi MŠ SR na školský rok 2020/2021. Avšak veľa plánovaných akcií MŠ nebolo možné realizovať z dôvodu prerušenia prevádzky, ktoré bolo nariadené ministerstvom školstva, vedy, výskumu a športu SR kvôli šíriacemu sa vírusu
Covid-19 alebo pre pretrvávajúce protiepidemiologické opatrenia.

## PLÁN AKTIVÍT v školskom roku 2020/2021

|  |  |
| --- | --- |
| **Mesiac**  | **Aktivita**  |
| SEPTEMBER  | *Deti v školskej knižnici* *Starostlivosť o bylinkovú záhradu* |
| OKTÓBER  | *Hovorme o jedle**Vystúpenie k príležitosti mesiaca úcty k starším* |
| NOVEMBER  |  *Zdravé zúbky**Štvrtáci čítajú škôlkarom**Šarkaniáda* |
| DECEMBER  | *Slávnostná akadémia (sv. Mikuláš)**Pečenie medovníčkov**Koledovanie* |
| JANUÁR  | *žiadne* |
| FEBRUÁR  | *Svetový deň bez mobilu**Karneval**Valentín v MŠ* |
| MAREC  | Mesiac Knihy- návšteva mestskej knižnice*MDŽ - darčeky**Deň vody* |
| APRÍL | *Vítanie jari**Maľované vajíčkoDeň Zeme* |
| MÁJ | *Deň matiek - vystúpenie*Zápis do MŠStavanie mája |
| JÚN | *MDDDeň otcov – darčeky**Športové dopoludnie na obecnom ihrisku**Rozlúčka s predškolákmi* |

# Údaje o zamestnancoch školy

V školskom roku 2020/2021 pôsobili v našej MŠ 2 pedagogickí zamestnanci (2 učiteľky z toho 1 triedna učiteľka, 1 zástupkyňa pre MŠ (poverená zastupovaním) a druhá učiteľka. Jeden školník/kurič p. Ivan Straka, jedna upratovačka p. Lenka Straková a dvaja zamestnanci ŠJ – hlavná kuchárka , pomocná kuchárka a vedúca ŠJ.

## Údaje o pracovnom pomere učiteliek materskej školy

|  |  |
| --- | --- |
| **Pracovný pomer**  | **Pedagogickí zamestnanci**  |
| Na dobu neurčitú  | 1 |
| Na dobu určitú  | 1 |
| Na dohodu  | 0  |

## Údaje o pracovnom úväzku učiteliek materskej školy

|  |  |
| --- | --- |
| **Úväzok**  | **Pedagogickí zamestnanci**  |
| základný  | 2 |
| znížený  | 0 |

## Údaje o dosiahnutom kariérovom stupni pedagogických zamestnancov MŠ

|  |  |  |  |  |
| --- | --- | --- | --- | --- |
| **Kariérový stupeň**  | **začínajúci**  | **samostatný**  | **s 1. atestáciou**  | **s 2. atestáciou**  |
| Pedagogický zamestnanec | 0 | 2 | 0 | 0  |
| Odborný zamestnanec | 0  | 0  | 0  | 0  |

## Údaje o ďalšom vzdelávaní pedagogických zamestnancov MŠ

|  |  |  |
| --- | --- | --- |
| **Druh vzdelávania**  | **Počet študujúcich**  | **Počet absolventov**  |
| **adaptačné**  | 0 | 0 |
| **špecializačné**  | 0  | 0  |
| **funkčné**  | 0  | 0  |
| **aktualizačné**  | 0 | **2** |
| **prípravné atestačné**  | 0 | 0 |
| **inovačné**  | 0  | 0  |
| **funkčné inovačné**  | 0  | 0  |
| **kvalifikačné**  | 0  | 0  |

## Údaje o aktivitách a prezentácii materskej školy na verejnosti

|  |
| --- |
| **Údaje o aktivitách organizovaných materskou školou**  |
| Predstavenia | žiadne |
| Besedy | žiadne |

|  |
| --- |
| **Údaje o aktivitách, do ktorých sa materská škola zapojila**  |
| Výtvarné súťaže | Viem čím budem, Ja a koronavírus I. Ja a koronavírus II, Pohybom k zdraviu, Rozprávkové nebo Môj pes, Ekrmivo.sk, Dúhový kolotoč, ľudové riekanky vo výtvarnom prejave detí  |
| Svetové dni | Deň žien, Deň Zeme, Deň vody, Deň detí  |
| Kultúrne podujatie | žiadne |
| Kurzy | žiadne |

# Údaje o priestorových a materiálno-technických podmienkach MŠ

Priestory MŠ sa nachádzajú v budove spolu so základnou školou a školskou jedálňou. Na prízemí sa nachádza telocvičňa, umyváreň a toalety, trieda Lienky, šatňa, toaleta a sprcha pre zamestnancov, zborovňa a školská jedáleň. Na prvom poschodí sa nachádza počítačová trieda, trieda 3.-4. ročníka, trieda 1.-2. ročníka, riaditeľňa a toalety. Areál tvorí školský dvor, na ktorom je ihrisko, altánok, trávnatá plocha, záhradka, sad stromov, hojdačky a šmýkačka. Budova školy prešla v predminulom školskom roku rekonštrukciou – výmenou okien, výmenou strechy a zateplením. Rovnako bol zmenený aj areál školy, vďaka projektu “Babičkina záhrada“ boli vysadené okrasné kvety a kríky. V tomto školskom roku pribudli mnohé vzdelávacie prvky a pomôcky v rámci projektu Zelená škola, takisto bola rozšírená zeleň (rastliny, kvety, bylinky, dreviny,...) v exteriéry ZŠ s MŠ. Pribudol tiež prístrešok nad stojany na bicykle.

# Plnenie cieľov školy stanovených na školský rok 2020/2021

Ciele materskej školy sme stanovili a plnili v súlade so Školským vzdelávacím programom „Poznávame s kamarátmi“, Štátnym vzdelávacím programom pre predprimárne vzdelávanie, POP pre šk. rok 2020/2021 a taktiež s dodržiavaním protiepidemiologických opatrení udelených ministrom školstva, vedy, výskumu a športu. Hlavným cieľom bol rozvoj sociálno-emocionálnych, komunikačných, psycho - motorických kompetencií detí, zabezpečenie plynulej adaptácie nových detí a rovnako sme sa snažili pripraviť deti na povinnú školskú dochádzku. Tiež sme sa zamerali na enviro-aktivity v rámci projektu Zelená škola.

V školskom roku 2020/2021 sme sa snažili zapojiť a zúčastniť na viacerých podujatiach a zrealizovať plánované akcie. Avšak pre situáciu so šíriacim sa vírusom Covid-19 sa nám nepodarilo viaceré z nich zrealizovať.

Spolupracovali sme s SCPPPaP Nosko Health Prevention, ktorého zamestnankyne zrealizovali u predškolákov zisťovanie školskej zrelosti.

# Oblasti, v ktorých materská škola dosahuje dobré výsledky a oblasti, v ktorých sú nedostatky

##  SILNÉ STRÁNKY ŠKOLY

* kvalitná spolupráca učiteliek materskej školy
* výborná príprava detí na 1. ročník ZŠ
* prevádzka MŠ aj počas prázdnin (max. tri týždne - podľa záujmu rodičov)
* individuálny prístup k deťom
* zrekonštruovaná budova a okolia materskej školy
* spolupráca s SCPPaP Nosko Health Prevention
* krúžková činnosť
* zapojenie sa do projektu “Zelená škola“
* Kúpa nových edukačných pomôcok

##  SLABÉ STRÁNKY ŠKOLY

* vybavenie
* spolupráca s rodičmi

##  OPATRENIA

* zabezpečovať kvalitný výchovno-vzdelávací proces materskej školy
* dbať na pozitívny prístup k deťom, vytvárať príjemnú atmosféru a prostredie
* dohliadať na bezpečnostné podmienky materskej školy

# Psychohygienické podmienky výchovy a vzdelávania

Priestory materskej školy sú bezpečné a zdraviu vyhovujúce. Rodičia boli poučení na rodičovskom združení so svojimi právami a povinnosťami a Školským poriadkom materskej školy a podpisom vyjadrili súhlas s týmto dokumentom. Pred plánovanými akciami – návšteva obecného ihriska, boli rodičia informovaní osobne a cez informované súhlasy o bezpečnosti a priebehu plánovaných akcií (čas, miesto, spôsob dopravy, ...).

Všetci zamestnanci školy absolvovali pravidelné školenie o bezpečnosti a ochrane zdravia pri práci a protipožiarnej ochrane. Pravidelne sú prevádzané kontroly bezpečnosti a ochrany zdravia pri práci podľa stanoveného harmonogramu, revízie elektrického a plynového zariadenia, bleskozvodov a zabezpečené je následné odstraňovanie nedostatkov podľa výsledkov revízií.

# Krúžková činnosť

Deti sa počas školského roka 2020/2021 zúčastňovali dvoch krúžkov – Angličtina hrou, ktorú viedla Bc. Katarína Veselá a Ľudového speváckeho krúžku, ktorý viedla Marcela Belková. Krúžková činnosť však pre opatrenia v súvislosti so šíriacim sa ochorením Covid-19 bola uskutočnená 2x za celý školský rok.

# Spolupráca s rodičmi a inými subjektmi, s verejnosťou

**Spolupráca s rodičmi :**

* Pravidelné rodičovské združenia
* Individuálna poradenská činnosť počas konzultačných hodín s triednymi učiteľkami

**Spolupráca s inštitúciami:**

* Obecný úrad v Stankovanoch
* OZ Stankovanček
* CPPPaP Nosko Health Prevention

**Záver:**

Vypracovala: Bc. Katarína Veselá,

 ZRŠ pre MŠ (poverená)

 V Stankovanoch, dňa 30.06.2021